18. 5. 94 De Europæiske Fællesskabers Tidende Nr. L 124/1 (Retsakter hvis offentliggørelse er obligatorisk) KOMMISSIONENS FORORDNING (EF) Nr. 1125/94 af 17. maj 1994 om frister for fremsendelse af resultaterne af statistikken over samhandelen mellem medlemsstaterne KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3330/91 af 7. november 1991 om statistikker over udveksling af goder mellem medlemsstater ()), senest ændret ved Kommissionens forordning (EØF) nr. 3046/92 (?, særlig artikel 26 og 30, og ud fra følgende betragtninger : For at sikre, at fællesskabsstatistikker over samhandelen mellem medlemsstaterne udarbejdes regelmæssigt og inden for en rimelig frist, er det nødvendigt, at medlems- staterne fremsender deres resultater efter en ensartet tids- plan ; der bør sondres mellem samlede resultater og detaljerede resultater dels for bedst muligt at opfylde brugernes behov dels for at tage hensyn til de krav, der stilles i forbindelse med indsamlingen og analysen af dataene ; de i denne forordning fastsatte foranstaltninger er i over- ensstemmelse med udtalelse fra Udvalget for Statistikker over Udveksling af Goder mellem Medlemsstater — UDSTEDT FØLGENDE FORORDNING : Artikel 1 Medlemsstaterne tilsender Kommissionen (Eurostat) de månedlige resultater af deres statistik over samhandelen mellem medlemsstaterne, som udarbejdet i henhold til forordning (EØF) nr. 3330/91, senest: — otte uger efter udgangen af referencemåneden for så vidt angår de samlede statistiske værdier, opdelt efter bestemmelsesmedlemsstat ved afsendelsen og efter medlemsstat, hvorfra varen kommer, ved modtagelsen — ti uger efter udgangen af referencemåneden for så vidt angår de detaljerede resultater, hvori indgår alle de i artikel 23, stk. 1, i forordning (EØF) nr. 3330/91 omhandlede data. . Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 17. maj 1994. () EFT nr. L 316 af 16. 11. 1991, s. 1. () EFT nr. L 307 af 23. 10. 1992, s. 27. På Kommissionens vegne Henning CHRISTOPHERSEN Næstformand